Junqueras recorda a Rabell que la prioritat d’ERC és la independència i l’anima a sumar-s’hi
El líder d'ERC remarca el caràcter plebiscitari del 27-S
El president d’ERC, Oriol Junqueras, ha recordat al candidat de Catalunya Sí que es Pot, Lluís Rabell, que la prioritat d’Esquerra era la independència.
En una entrevista recent a l’ACN, Rabell havia apuntat la possibilitat d’un tripartit d’esquerres, amb la CUP i ERC el 27-S per fer polítiques d’esquerres i treballar per la convocatòria d’un referèndum.
Junqueras, en canvi, veu que les pròximes eleccions són el referèndum que el govern espanyol ha negat i convida Rabell a sumar-se al projecte independentista.
‘La nostra prioritat en aquests moments és de construir un estat nou.
Si això és compartit per qui sigui, a nosaltres ens agradarà molt de compartir-hi govern’, ha assenyalat a la Ser.
Junqueras ha subratllat que hi havia moltes qüestions que ERC compartia amb Catalunya Sí que es Pot i s’ha mostrat convençut que a partir del 27-S hi hauria vies de col·laboració entre les dues formacions.
‘Nosaltres volem una majoria independentista, però també per a fer coses socials’, ha explicat en una entrevista al programa ‘Hoy por hoy’ de la Cadena Ser.
En tot cas, la prioritat dels republicans a la pròxima legislatura serà la construcció d’un estat nou i, per això, han arribat a un pacte amb CDC i més partits i institucions d’ideologies diferents.
Segons Junqueras és ‘impossible’ que la Generalitat faci polítiques d’esquerres dins el marc actual.
‘Junts Pel Sí vol la construcció d’una Catalunya independent precisament perquè els ciutadans de Catalunya puguin decidir quines polítiques s’apliquen al país’, ha subratllat.
‘Encara que el cent per cent dels ciutadans de Catalunya estiguessin en contra de les polítiques del PP, el govern espanyol les continuaria aplicant.
I això ens sembla un sense sentit’, ha indicat Junqueras.
També ha lamentat la subordinació actual de la Generalitat als designis marcats per Madrid.
La candidatura en què ERC s’ha integrat per al 27-S té l’únic propòsit de construir un estat català independent, més enllà d’ideologies.
Junqueras ha opinat que era ‘poc important’ el càrrec que ell ocupés després de les eleccions i també ha minimitzat la importància de qui fos el president del govern tenint en compte que es tractava d’un projecte col·lectiu.
En tot cas, tot i la insistència de l’entrevistador, no ha confirmat que Esquerra volgués la presidència d’Artur Mas ni que fos l’única possible després del 27-S.
Junqueras veu ‘normal’ que Romeva no defensi la gestió de Mas
L’entrevista al líder d’ERC i número 5 de la candidatura Junts pel Sí ha començat amb una valoració a les paraules de la persona que encapçalava la llista conjunta independentista.
Raül Romeva ha explicat al diari El País que ell no defensaria la gestió d’Artur Mas al capdavant de la Generalitat, sinó que se centraria a treballar per aconseguir la independència de Catalunya.
‘És normal que el cap de llista d’un projecte que té el propòsit de fer la independència centri l’atenció en aquest aspecte’, ha opinat Junqueras, que ha remarcat la importància que a la candidatura conjunta s’haguessin agrupat persones, partits i institucions amb projectes socials i econòmics diferents.
‘Per això és meritori que ens posem d’acord’, ha dit.
Catalunya superarà les decisions del TC
El president d’ERC no té cap dubte que el govern espanyol farà servir el Tribunal Constitucional per a recórrer totes les decisions que la Generalitat prengui a l’àmbit de la independència.
Una situació que no el preocupa, perquè, si Junts Pel Sí encapçala el futur govern i té prou majoria parlamentària, crearà un marc legal i constitucional que superarà el poder de decisió del TC.
‘Determinarem un marc legal i constitucional precisament perquè no hi hagi un tribunal de nomenament polític que tingui més força que la voluntat popular’, ha assenyalat.
Junqueras ha criticat que la majoria de reclamacions que Catalunya havia fet els darrers anys haguessin restat anul·lades per la voluntat d’un tribunal format per membres ‘nomenats pel PP i el PSOE’.
Declarar la independència amb una majoria de diputats
La CUP és l’únic dels partits partidaris de l’estat propi que creu en la necessitat que els partits independentistes obtinguin més del 50% dels vots el 27-S.
Junqueras ha tornat a negar la necessitat d’arribar en aquest percentatge de vots perquè Catalunya declarés la independència, sempre que les forces independentistes superessin el 50% dels escons al parlament.
‘Què és una majoria al congrés dels Estats Units?
Una majoria de congressistes.
I una majoria al senat?
Una majoria de senadors.
I al Bundestag?
Una majoria de diputats’, ha recordat.
El president d’ERC, Oriol Junqueras, ha recordat que la candidatura en què ERC s’ha integrat per al 27-S té l’únic propòsit de construir un estat català independent, més enllà d’ideologies. Junqueras ha remarcat que és important que a la candidatura conjunta independentista s’hagin agrupat persones, partits i institucions amb projectes socials i econòmics diferents.
Oriol Junqueras, líder d’ERC i número 5 de la candidatura de Junts pel Sí a les eleccions del 27-S, ha pres posició sobre diverses qüestions. Ha acollit l’oferta de Lluís Rabell, però també ha insistit que la seva prioritat és la independència. Tampoc comparteix la necessitat d’obtenir més del 50 % dels vots, com defensa la CUP, per encetar el procés.
Les eleccions del 27-S es plantegen com a referèndum independentista pel president d’ERC, Oriol Junqueras, que convida Catalunya Sí que es Pot a sumar-s’hi. Junqueras creu que ambdós partits col·laboraran després de les eleccions. Si hi ha majoria parlamentària independentista, es crearà un marc legal i constitucional per superar el TC.
El president d’ERC, Oriol Junqueras, ha recordat al candidat de Catalunya Sí que es Pot, Lluís Rabell, que la prioritat d’Esquerra era la independència.
Junqueras ha opinat que era ‘poc important’ el càrrec que ell ocupés després de les eleccions i també ha minimitzat la importància de qui fos el president del govern tenint en compte que es tractava d’un projecte col·lectiu.
Raül Romeva ha explicat al diari El País que ell no defensaria la gestió d’Artur Mas al capdavant de la Generalitat, sinó que se centraria a treballar per aconseguir la independència de Catalunya.
‘És normal que el cap de llista d’un projecte que té el propòsit de fer la independència centri l’atenció en aquest aspecte’, ha opinat Junqueras, que ha remarcat la importància que a la candidatura conjunta s’haguessin agrupat persones, partits i institucions amb projectes socials i econòmics diferents.
El president d’ERC, Oriol Junqueras, ha recordat al candidat de Catalunya Sí que es Pot, Lluís Rabell, que la prioritat d’Esquerra era la independència.
Junqueras ha subratllat que hi havia moltes qüestions que ERC compartia amb Catalunya Sí que es Pot i s’ha mostrat convençut que a partir del 27-S hi hauria vies de col·laboració entre les dues formacions. 
‘És normal que el cap de llista d’un projecte que té el propòsit de fer la independència centri l’atenció en aquest aspecte’, ha opinat Junqueras, que ha remarcat la importància que a la candidatura conjunta s’haguessin agrupat persones, partits i institucions amb projectes socials i econòmics diferents.
Una situació que no el preocupa, perquè, si Junts Pel Sí encapçala el futur govern i té prou majoria parlamentària, crearà un marc legal i constitucional que superarà el poder de decisió del TC.
El president d’ERC, Oriol Junqueras, ha recordat al candidat de Catalunya Sí que es Pot, Lluís Rabell, que la prioritat d’Esquerra era la independència.
Junqueras ha opinat que era ‘poc important’ el càrrec que ell ocupés després de les eleccions i també ha minimitzat la importància de qui fos el president del govern tenint en compte que es tractava d’un projecte col·lectiu.
Raül Romeva ha explicat al diari El País que ell no defensaria la gestió d’Artur Mas al capdavant de la Generalitat, sinó que se centraria a treballar per aconseguir la independència de Catalunya.
‘És normal que el cap de llista d’un projecte que té el propòsit de fer la independència centri l’atenció en aquest aspecte’, ha opinat Junqueras, que ha remarcat la importància que a la candidatura conjunta s’haguessin agrupat persones, partits i institucions amb projectes socials i econòmics diferents.
Oriol Junqueras indica a Rabell que la prioritat d’ERC és la independència i no un tripartit d’esquerres.
Assolir la independència amb l'obtenció del 50 % dels escons a les eleccions del 27-S és el principal objectiu d’ERC.
La prioritat d’ERC és la independència de Catalunya, com recorda Junqueras a Rabell, candidat per Catalunya Sí que es Pot.